दो-तीन दिनों बाद मैं लालाजी के अनुज को फोन लगाता हूँ और अपनी इच्छा प्रकट करता हूँ। वे कहते हैं वे अभी-अभी काँकेर से लौटे हैं और फिलहाल तो उनकी खुद की तबीयत ठीक नहीं है इसीलिए कुछ दिनों बाद मैं उनसे सम्पर्क करूँ। मैं उनकी बात मान लेता हूँ। किन्तु मुझे सामग्री प्राप्त करने की जल्दी है। मैं 16 मार्च को फिर से फोन करता हूँ और उनसे अगले दिन यानी रविवार 17 मार्च का समय लेता हूँ। वे सहमत हो जाते हैं।